**NADZORNI ODBOR**

Broj: 02-1764/24-1

**ZAPISNIK**

sa 19. sjednice Nadzornog odbora Inkasator d.o.o. Karlovac, održane dana 30. siječnja 2024. godine s početkom u 08,00 sati u prostorijama Društva.

**NAZOČNI ČLANOVI:** Marinko Pleskina, Dragan Pintar, Nives Matan, Ivan Mileusnić, Vladimir Vinski

**OSTALI NAZOČNI:** Andreja Barberić – direktorica Društva, Brankica Dejanović - tajnica

Sjednicom predsjedava Marinko Pleskina, te predlaže sljedeći

**DNEVNI RED**

1. Usvajanje zapisnika sa 18. sjednice Nadzornog odbora
2. Odluka o usvajanju Plana nabave roba, radova i usluga za 2024. godinu
3. Suglasnost za donošenje Cjenika usluga
4. Odluka o primjeni Rezolucije o proglašenju Grada Karlovca sigurnim mjestom za žene
5. Odluka o opozivu Direktorice i Sporazumnom raskidu radnog odnosa
6. Razno

**Točka 1.**

**Usvajanje zapisnika sa 18.sjednice Nadzornog odbora**

Predsjedavajući utvrđuje da nema primjedaba na predloženi tekst zapisnika, te predlaže da se isti usvoji. Predsjedavajući predlaže, a članovi jednoglasno prihvaćaju i donose

**Z a k lj u č a k**

Usvaja se zapisnik sa 18.sjednice Nadzornog odbora u tekstu koji je u prilogu.

**Točka 2.**

**Odluka o usvajanju Plana nabave roba, radova i usluga za 2024. godinu**

Uvodne navode iznosi direktorica Društva te navodi da je nakon 10/2023 stanje postalo realno, te je Plan nabave u cijelosti usuglašen sa Planom poslovanja za 2024.g. U kalendarskoj godini ne planiraju se značajnije nabave, osim dostave računa. Također se planiraju sistematski pregledi zaposlenika, ali to neće biti javna nabava. Ukupno planirana sredstva za 2024.g. su 278.500 €.

Predsjedavajući daje na glasanja i članovi jednoglasno donose

**O d l u k u**

**Usvaja se Plan nabave roba, radova i usluga za 2024.g.**

**Točka 3.**

**Suglasnost za donošenje Cjenika usluga**

Direktorica Društva obrazlaže potrebu povećanja cijena iz Cjenika usluga , koji je sastavni dio materijala. Radi se o uslugama koje nisu direktno vezane za upravljanje zgradama, niti objedinjenu naplatu, već poslove iz domene imovinskih odnosa i sređivanja vlasništva. Cjenik bi bio u primjeni od 01.veljače 2024.g. Nakon dobivenih pojašnjenja, predsjedavajući daje na glasanje, a članovi jednoglasno donose

**O d l u k u**

**Daje se Suglasnost na Cjenik usluga.**

**Točka 4.**

**Odluka o primjeni Rezolucije o proglašenju Grada Karlovca sigurnim mjestom za žene**

Uvodno direktorica iznosi prijedlog, navodeći da je Rezolucija usvojena na Gradskom vijeću, te je zapravo sastavni dio i obveza u poslovanju Društva. Obzirom su članovi upoznati sa istom iz rada GV, nemaju primjedbi na odluku o primjeni.

Predsjedavajući predlaže , a članovi jednoglasno, jednoglasno donose

**O D L U K U**

**O primjeni Rezolucije o proglašenju Grada Karlovca sigurnim mjestom za žene.**

**Točka 5.**

**Odluka o opozivu Direktorice i Sporazumnom raskidu radnog odnosa**

Direktorica obrazlaže svoju odluku o podnošenju ostavke na radno mjesto direktora, te navodi da isključivo iz osobnih razloga odlazi iz gradskog sustava . Navodi da je imala dobru suradnju kako sa zaposlenicima, tako i članovima Nadzornog odbora.

Predlaže sporazumni raskid radnog odnosa sa 29.veljače 2024.g. Članovi su uvažili osobne razloge direktorice, poželjeli sreću i uspjeh u daljnjem radu, te nakon glasanja donose jednoglasno

**O d l u k u**

**Odluku o opozivu direktorice**

**i**

**Odluku o sporazumnom raskidu radnog odnosa sa 29.veljače 2024.godine**

**Točka 6.**

Pod ovom točkom nije bilo rasprave.

Dovršeno u 8,35 sati

Zapisničar: Predsjedavajući NO:

Brankica Dejanović Marinko Pleskina